14. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 60/2632 της 17/24 Ιουν. 1976 (ΦΕΚ Β΄ 828) Περί αυξήσεως των υπό του Ταμείου Ασφαλίσεως Ορθοδόξου Εφημεριακού Κλήρου Ελλάδος καταβαλλομένων συντάξεων. Έχοντες υπ’ όψει: α)Τας διατάξεις της παρ. 4 του άρθρ. 1 του Ν.Δ. 4577/67, περί τροποποιήσεως και συμπληρώσεως της νομοθεσίας «περί Κοινωνικής Ασφαλίσεως και ετέρων τινών διατάξεων», εν συνδυασμώ προς τας τοιαύτας της παρ. 2 του άρθρ. 11 του Ν.Δ. 175/73 «περί Υπουργικού Συμβουλίου και Υπουργείων». β)Την από 6.4.76 απόφασιν του Δ.Σ. του ΤΑΚΕ υποβληθείσαν ημίν δια της υπ’ αριθ. 1128/19.4.76 αναφοράς του Ταμείου. γ)Το υπ’ αριθ. 01250/1106/5.6.76 έγγραφον του Υπουργείου Συντονισμού και Προγραμματισμού (Δ/νσις Τιμών και Εισοδημάτων), αποφασίζομεν: 1.Αι υπό του Ταμείου Ασφαλίσεως Ορθοδόξου Εφημεριακού Κλήρου Ελλάδος καταβαλλόμεναι συντάξεις και τα προσωποπαγή βοηθήματα αυξάνονται ως ακολούθως: α)Των μέχρι της 30 Ιουν. 1968 καταστάντων συνταξιούχων κατά 7,5% από 1 Ιαν. 1976 και κατά 7,5% εισέτι από 1 Μαΐου 1976. β)Των από 1 Ιουλ. 1968 και μέχρι της 31 Δεκ. 1975 καταστάντων συνταξιούχων κατά 5% από 1 Ιαν. 1976, και κατά 5% εισέτι από 1 Μαΐου 1976. γ)Των από 1 Ιαν. 1976 έως 30 Απρ. 1976 καταστάντων συνταξιούχων κατά 5% από 1 Μαΐου 1976. 2.Καθορίζεται ως κατώτατον όριον της καταβαλλομένης υπό του Τ.Α.Κ.Ε. συντάξεως δι’ άπαντας ανεξαιρέτως τους συνταξιούχους αυτού, το ποσόν των 2688 δραχμών από 1.1.76 και το ποσόν των 2875 δραχμών μηνιαίως από 1.5.76. Η παρούσα δημοσιευθήτω δια της Εφημερίδος της Κυβερνήσεως. 